(Ueli  2000)    I bi gebore in Münsige  I bi ne Schwyzer, chas nid verhindere    Aber mängisch wär i gärn  Gebore ufeme angere Stärn - so gärn  Aber i chas nid ändere...    I bi gebore im Kanton Bärn  Bi nid vo geschter, nei, bi vo färn    Aber mängisch...    I bi gebore i dr Schwyz  I däm Ländli mit em Chrüüz    Aber mängisch...    I bi gebore in Europa  I ha nes Grosi u en Opa    Aber mängisch...    I bi gebore uf der Ärde  Hie tue nig läbe u einisch stärbe    Aber mängisch wär i gärn  scho itze ufeme angere Stärn...    I bi gebore - wie gseit - in Münsige  I bi ne Schwyzer, chas nid verhindere    Chas nid verhindere...      (Ueli  1993)    Gisi mir hei so viu zäme gmacht  Hei so viu zäme glacht  I ha nidemau meh dini Adrässä  Du hesch mi wöue vergässä    Gisi mir si zäme ir Lehr gsi  Weisch no denn bir SBB  I bi ds Tägertschi u du bisch ds Worb gsi  U itz gsehni di niene meh    Gisi mir hei üs zerscht mau verlore  Denn woni dLehr ha ufgäh  Mit dä Rumpelstilz i dä Ohre  Das isch itz scho lang lang här    Mir tuet das hüt no  weh weni dra dänkä  I ha no immer es Härz a di zverschänkä    Gisi mir si üs de wieder begägnet  Z Gänf ir RS - es hett grägnet  I bi de uf Bärn ine WG gange  U scho gli bisch du immer bi mir ghanget    Gisi mir hei denn afa hasche  Drfür hei mir ufghört schaffe  Nächtelang si mir uf Trip umegschprunge  Hei üs uf dr Pläfä wieder gfunge    Mir tuet das hüt no weh...    Gisi lue wie lang isch das här  25 Jahr si sider vergange  Säg nimmsch dus immer no so schwär  Lue doch dVergangeheit isch lengscht vergange    Gisi i wett di wieder mau gseh  Vilech dä Winter im Ämmitau im Schnee  Mir chönnte luege wies üs geit  U wies um üser beidi Läbe schteit    Mir tuet das itz scho wou weni dra dänkä  I ha no immer es Härz em Gisi zverschänkä      (Ueli  1994)    Chef du meinsch du sigsch dr Guru u dBude dReligion  Dini  Jünger söue schaffe em beschte ohni Lohn  Geits er Bude guet - seisch du - sigs üs aune wou  DZyte sige schlächt das verstöng i sicher ou    I söu das gloube das chiem dir grad rächt  Dir geits ja nid schlächt  I söu das gloube obs wahr isch oder nid  Aber i gloube dir nid    Chef du seisch i sött mi chli loyaler zeige  U weni meh würd leischte de wär i gar ke leide  U wägere Grippe blib me nid im Bett  Ds Schaffe sigs wo eim gsung erhett    I söu das gloube...    Chef du weisch für glichi Arbeit gits nid gliche Lohn  Usländer u Froue di schaffe geng no fron  Gschäftsinträsse aber wosch vo aune ha  U wär das nid het dä cha ja gah    I söu das gloube...    Chef mi näm mau wunger was bini dir wärt?  Gäu bi nume e Faktor ufem Wirtschaftsmärt  Geits er Bude guet - seisch du - sigs o mir wou  I mües funktioniere das verstöng i sicher ou    I söu das gloube...      (Ueli  2001)    Är fahrt dr Merz u si dr BMW  Ds Härz tuet ne beidne lang scho weh  Si wei nid wüsse was ne würklech fäut  Si wei nume eis: no meh Gäud no meh Gäud!    Gäud no meh Gäud Gäud no meh Gäud no meh Gäud  Si wei nume eis: no meh Gäud no meh Gäud!  Si wei nid wüsse was ne würklech fäut  Si wei nume eis: no meh Gäud    Es ghört ne dWäut mit au ihrem Gäud  Aber dSeele hei si  nümme  Es ghört ne dWäut mit au ihrem Gäud  Aber dSeele wei si nümme    Es ghört ne dWäut mit au ihrem Gäud  Aber dSeele hei si nümme  Es ghört ne dWäut mit au ihrem Gäud  Aber ds wahre Läbe -  Wei si nümm    Är hett sini Karriere si hett ihri  DChing si bim Grosi oder irgendwo im Spili  Si hei ihri Villa u nes Fitness-Abi  Si nimmt Vitamine u ou är isch ke Gschtabi    Gäud no meh Gäud Gäud    Es ghört ne  dWäut...    Si mache Ferie in Mexico  Uf de Seychelle u no angerswo  Si chöi nid si was u chöi nid blibe wo si si  Müesse immer witer wüsse säuber nid wohi    Es tribt se i dr Wäut umenang mitenang  U si gschpüre dass ne irgendöppis Wichtigs fäut  Si wei itz wüsse was ne würklech fäut  U wei nümm nume geng no meh Gäud    Es ghört ne dWäut mit au ihrem Gäud  Aber dSeele hei si nümme  Es ghört ne dWäut mit au ihrem Gäud  Aber dSeele     Es ghört ne dWäut mit au ihrem Gäud  Aber dSeele hei si nümme  Es ghört ne dWäut mit au ihrem Gäud  Aber ds wahre Läbe     äbä      (Ueli - 2008)    Fridu dr Schnägg  Dä wetti är hätti  Es Velo  De chönnti är  Schnäu wi dr Blitz  Uf u drvo    Är isch ke Teamer  Är sigi e Schliimer  Das säge si au  Mi gsei vonim nur  Sini schliimegi Schpur  So rede si au    Fridu, Fridu  Fridu dr Schnägg    Fridu dr Schnägg  We dä nid hätti  Es Huus  Är fändi ds Läbe  Totau drnäbe  Es wäri e Gruus    Är hett kes Velo  Är cha nid drvo  Wie dr Blitz  Är isch nid schnäu  Wie ne Muus aber  Är hett es Huus    Fridu, Fridu  Fridu dr Schnägg      (Ueli - 2006)    I hocke zmitts ir Nacht da i däm  dunkle Waud  Dr Mond schynt häu aber es isch cheibe chaut  I grüble drüber nache was das geschter isch gsi    U i frage, frage, frage mi  I frage mi    I mache itz es Füürli u trinke ne Schluck Glüürli-  Wasser wo ni im Rucksack ha  I nime e Biss vom Sandwich u eine vom Öpfu    U i frage, frage, frage mi  I frage mi    Ds Füürli brönnt itz scho liechterloh  U ds Schüürli drnäbe - i gloubes nid - das o  I packe mini Sache u i  louffe tifig drvo    U i frage, frage, frage mi meh no  I frage mi meh no    I liege chum im Bett da polets im Gang  Dr Buur chunnt ine u nimmt mi grob er Hang  Er grinset u zeigt si letscht u einzig Zang    U seit uf das heig är gwartet scho lang  Gwartet scho lang    Das gäb e Stange Gäud vor Versicherig  I frage ne lisli ob är de sicher sig  Dr nöi Tag faht a so schreg wie dr aut isch gsi    U i frage, frage, frage mi  I frage mi      (Ueli  2001)    I bi chrank u liege im Bett  Das isch nid gäd was i wett  Ganz u gar nid was i gärn wett  Isch chrank si u zliege im Bett    Chrank! I bi chrank! Chrank!    DNase isch zue si laht mir ke Rueh  I cha nid schnuufe u drum ou nid pfuuse  Dr Gring isch heiss dr Haus isch rot  I cha chum schlücke i bi haub tot    Chrank! I bi chrank! Chrank!    DSchtimm tönt wie ne Schmirguschibe  DHut tue nig mit Tiger-Balm iribe  Zybelewicku u Hueschtetee  Hani aus oder bruchts äch no meh?    Chrank! I bi chrank! Chrank!    Hani würklech aus oder bruchts no meh?  Es tuet mir überau so gruusig weh  Sgit nume eis woni würklech wett  Das isch er Sunne si u nid hie im Bett    Chrank! I bi chrank! Chrank!    Zybelewicku u Hueschtetee  Tiger-Balm  i gloub bruuche no meh  Hundsschmutz u Zitronesaft  I lige flach  i ha ke Chraft    Chrank! I bi chrank! Chrank!      (Ueli  1999)    Das isch dr Hämorrhoide-Bluus  Öbs gloubsch oder nid es isch e Gruus  Das isch dr Hämorrhoide-Bluus  Öbs gloubsch oder nid es isch e Gruus    Es brönnt u es sticht u es naglet  We me  Es brönnt u es sticht u es bisst  We me    De nimmsch de vo dr Saubi öppä di haubi  U geisch mit em Finger drhinger  U dä Finger, dä Finger  Dä stinkt immer wie schlimmer    Weisch es brönnt u es sticht u es bisst...    Vaseline - O du mini liebschti Vaseline  Vaseline - Chumm doch bitte e chli ine    Dass nümm brönnt u nümm sticht u nümm bisst    Das isch dr Hämorrhoide-Bluus  Öbs gloubsch oder nid es isch e Gruus      (T: H. Berger  1983 / M: Ueli  1993)    Ds Basu am bruune stinkige Riihn  Steisch du Ciba im Sunneschyn  Du muesch wüsse viu isch dir scho glunge  Hesch ä huufe Lüt uf dini Syte brunge    Du hesch mit Bewährig  Scho e feschte Platz i üser Ernährig  Ciba du weisch wie mir a dir hange  Wie mir nach dine Piue plange    Scho em Morge bim ufstoh  Näh mir eini oder zwo  Süsch tuet das gstresste Härz  Aspringe mit emene Schmärz    Statt zMorge näh mir zwe Tropfe oder drei  Das mir dr ganz Tag ke Hunger meh hei  Am Abe de es Pulver wyss wie Schnee  Das mir nid ischlafe vor em Fernseh    U we de zProgramm isch verbi  De sött me de chönne schlafe gli  Mi nimmt us däm Röhrli emu bis gnue  U scho gheie eim dOuge zue    U we di füeusch endtüscht u einsam  Lasch eini im Muu vergah schön langsam  E so ne roti Chapsle aber nume eini  Churts druf wirsch gseh bisch nümme alleini    Nid nume dMönsche  machsch du gsund Herr Geigy  Du luegsch ou im Garte obs Blattlüüs heigi  Du tuesch de Pflanze o ne Dienscht erwiese  So dass mir suberi Choscht chöi verspise    Garte u Fäud tuesch du schütze  Geisch hie u da chli Herbizid ga sprütze  U wott e Muus inebisse ine Pflanze  Cherts dere plötzlech gäd dr Ranze    DChatz ungerem Boum di schläcket sich zMuu  Churz druf tuet si ou gäd dOuge zue  Mi gseht Herr Geigy du hesch das im Gspüüri  Fiin  umzgah mit Pestizid u Süüri    De chlyne Söili gisch du Hormon  De si si feiss scho übermorn  U gägä Gift im Fleisch u im Salat  Hesch du ja sicher e Tablette parat    Aber mängisch dänke nig im Stiue  Tribsches äch du nid chli zwit mit dine Piue?  Du weisch mir hei di schuderhaft gärn  Drum bisch du so rych du Drogekonzärn    U we mir de nümme chöi zahle  Tablette zwüsche de Zäng nümme chöi mahle  De weiss ig wieso du mit üs so chasch  gschpasse  E jede hett ja e tüüri Chrankekasse!      (T: H. Berger  1981 / M: Ueli  1993)    DLüt hocke vor em Fernseh bimene Bier  Luege ine i di Chischte wie ne Stier  Wei wüsse u gseh was ds Wätter macht  Wis Gschoss haglet wis chrieget u chracht  Gseh wie uschuldig Lüt tüe stärbe  Imene färne Land unger Gwaut u Schärbe  Chöi no lache u finges glatt  Wenns ärdbäbnet ire frömde Stadt    So geit das au Tag bis töif i dNacht  Bis dr Letscht tot isch vor grosse Schlacht  Befriedigt geit me de is weiche Bett  Da gseht me de schynbar wie guet mes hett  Si hätti enang no öppis wöue säge  Doch itz si si zmüed u lös ungerwäge  Im Troum da heisi geng gäge bösi Gschtaute Kämpf  U em Morge bim Erwache hett me tuusig Chrämpf    Bisch zum Hüsli us wed hesch e Muskukater  I dire Angscht seklisch scho zum Psychiater  Dä seit dir das isch hüt  normau  Dir sit da e ke Einzufau  I gibenech da Tablette  Di tüe nech de scho rette  U sött de das nüt nütze  De gits de haut e Sprütze    Aber em meischte zdäiche i mim Gring  Das si di vile tuusig Ching  Di si füür u Flamme vo dene Sache  U es geit nid lang tuets bi ine ou scho chrache  Shaube Läbe tüe si verfrischte  Vor dere verfluechte Fernseh-Chischte  Es isch verrückt u mi mues sech frage  Isch äch dr Fernseh - nid o ne  Droge?!      (T: F.M. Saurer  1981 / MundArt & M: Ueli  1993)    I hocke bire Fläsche Wy  Wie isch dä Värs so trivial  U liide Härzschmärz u Qual  Ds Suffe macht sentimental    Mi wett u darf nid dörfe  Verdammti Impotänz vo de Tränedrüese  E Pass isch ds Promilleschlürfe  Zum Usbruch vo de Gfüeu    We aui Brünndli fliesse  Läck mir em Arsch i bi bsoffe  En Irre vou vo Wy!  Was  söu me da no hoffe?    E jede macht doch was er cha  Fasch jede chunnt o über dRundi  Me brucht nume dr Suff, dDroge, dr Wahn  Betöibt di letschte u nächschte Stündli    U si mir de so vou i Fahrt  Was bruche mir usser dGägewart?  Ja was?  Waseliwaseliwas?    Doch paar Stündli spater  Da hei mir  Jä was he?  Dr schönscht Kater!      (Ueli  1993)    I dr Alkohöu -  da stah ni Löu  I weiss nid was das söu  Das Gsüff geit abe wie Öu    I ha das so satt  Es macht mi eso schlapp  Das lat mir e ke Rueh  Warum bini nume immer zue?    I dr Alkohöu...    Es git ke Frou wo das wott ha  E setigi Sou aus Ma  Zur Schnure us e stinkigi Fahne  Im Bett es Monschter oder e Lahme    I dr Alkohöu...    Nie ke Gäud im Huus  Drfür Gwaut, es isch e Gruus  D Ching u d Frou di müesse  liide  Weu ig dr Alk nid cha miide    I dr Alkohöu...    I wott itz drus us dere Suppe  I ha ghört es gäb da so nä Gruppe  I lüte itz bir AA a  U la dr Alkohou la stah      (Ueli  1993)    ZBrigi u zEusi dNina u dr Joh  Hocke im Outo u si cheibe froh  Dass si chöi ritte vom Wase uf dHueb  Mit em Ueli däm stramme Bueb    I ha ne Crash gmacht niemer het glacht  Hü hott u mis  Outo das isch Schrott    I bi gfahre eso wi gäng  ZStüürrad wie immer fescht i dä Häng  Ha wöue brämse aber bi de uf ds Gas  I ha scho gmeint mir bisse aui itz Gras    I ha ne Crash gmacht...    Dr Chäser i sim Outo was söu i nume mache  I cha doch nid diräkt i dä inebloche  ZBrigi das rüeft: He Ueli pass uf!  I wiche nim us u frese vou i sis Huus    I ha ne Crash gmacht...    Mir stige nitz gleitig us däm Outo us  Luege nüs ume es isch e Gruus  ZBrigi het Schärbe em Chopf u Bluet  U de beide Goofe geits vor Chlupf nid guet    I ha ne Crash gmacht...    I bi wäge däm nid truurig  I risse wäge däm ä ke Schtei  I ha ja no nes Velo!  U o no mini Bei!    Di trage mi o immer wieder hei  Mini Bei  I fahre haubtax mit dr Bahn!  Es gfaut mir guet es isch dr Wahn!    I ha ne Crash gmacht...      (Ueli  2006)    I hocke i dr Stube u i weiss nid was  Söu das?  Gah use i ds Outo u gibe Gas  U i weiss nid was söu das?    I gibe Gas u du fragsch mi was  Söu das?  I stige wieder us u gah ine i ds Hus  Uf mire Läbere hocket e Lus    Uf mire Läbere, uf mire Läbere  uf mire Läbere hocket e Lus    I hocke i der Stube u weiss immer no nid was  Söu das?  I nime dr Still Has u gibe lut Gas  Aber i weiss nid was söu das?    Si frag sich langsam ou seit mini Frou  Si heig dOhre vou  Si kaschtriert dr Has u fragt mi was  Söu das?    Uf mire Läbere, uf mire Läbere  uf mire Läbere hocket e Lus    I hocke i der Stube u i weiss nid was  Söu das?  E kaschtrierte Has ja was isch de das  U was söu das?    I lane wieder a u gibe Gas  Em Has  Hasi chumm gib mir dr Schmus  Uf mire Läbere hocket ä Lus    Uf mire Läbere, uf mire Läbere  uf mire Läbere hocket e Lus      (Ueli  1994)    I wett di gseh  I wett di gschpüre  Dini Haar, dini Huut  U dini Lippe    I wett di küsse  I wett di häbe  U i wett  Mit dir i ds Bett    I weiss nid was Liebi isch  Aber i gschpüre dr Schmärz  We si mir fäut  We mir dLiebi fäut    Chumm bis wenigschtens  Mi Find  Seit dEndtüschig  Wo ke Liebi fingt    I weiss nid was Liebi isch  Aber i gschpüre dr Schmärz  We si mir fäut  We mir d Liebi fäut      (Ueli  2000)    Es isch Sunntig i ha nüt ztüe  Es isch friedlech i ghöre dChüe    DSunne schynt es isch so warm  DLibelle tanze mit em Muggeschwarm  Dr Füürwehrweier zieht se a  Wasser wei mir aui ha    Es isch Sunntig...    I hocke dinne u tue chli sinne  U ab und zue es Liedli singe  I frage mi was du äch machsch  U hoffe dass du wieder lachsch    Es isch Sunntig...    Es isch nid schön gsi wie mir si gange  U üs im Liide hei la hange  I wünsche mir es chömi guet  U mir vergässe üsi Wuet    Es isch Sunntig...    I wünsche sehr vo Härze  Dass mir verwinde dSchmärze  Wo üsi Liebi het hingerlah  U hoffe mir chöi wytergah    Es isch Sunntig      (Ueli  1994)    I tue viu schaffe  U tue viu schlaffe  I tue viu ässe  U tue viu trinke  I tue viu dusche  Das ig nid stinke  I tue chli jasse  U o chli gschpasse    U i sueche dr Schlüssu  Sit ig uf die Wäut bi cho  Zum glücklech chönne läbe  Was hani süsch drvo?    I tue viu küsse  U d Liebi vermisse  I mache Sex  Nid mit dr  Ex  Nei mit mir Frou  Was dänksch de ou  I frage mi  U du fragsch di    U i sueche dr Schlüssu    I tue gränne  U ou zwänge  I tue liire  U mängisch fiire  I ha chaut  U nächhär heiss  I füehle mi aut  U du di feiss    U i sueche dr Schlüssu    Zytig läse  Fernseh luege  Radio lose  D Wäut isch us de Fuege  Gwaut u Chriege  Katastrophe  Gift u Droge  Macht u Morde    U i sueche dr Schlüssu      (Ueli  2000)    I houes ab nach Sri Lanka  Oder nach Thailand oder nach Burma  Mini Seele isch Chrischt  Aber mi Chopf isch Buddhischt    Di Gseuschaft im Weschte  Bi de agäblech Beschte  Di chotzet mi a   Di tue nig verlah!    U houes ab nach Sri Lanka  Oder nach Thailand oder nach Myanmar  I wott dert abä i Urwaud gah läbä  Aus Asket - wo vor  Wäut nümme gseht    U itz hocke nig dert unger  U dänke zum Donner  Was hani mir dänkt  Es wird mir nüt gschänkt    Mini Seele, mini Psyche  Mini Unfähigkeit zliebe  Di hani ja mitgno   Di hani nid ir Schwiz gloh    Was hani verlore i däm Chloschter ou  Es fähle mir dMusig, mini Ching u mini Frou  I hocke im Urwaud aus Asket  Wo vor Wäut nümme gseht - u mache rächtsumkehrt    I packe mini Sache  U flüge zrügg  I vertroue i dWahrheit  U o i mi säuber    O hie chani läbä  O hie chani stärbä  O hie chani liebe   Was wott ig no meh!    I singe dä Bluus für di  U für aui wo gärn glücklich si!  S geit niene ringer aus dert wo mir si    Hie u Itz si mir derbi  Hie u Itz!  Hie u Itz!    Nume Hier u Itz!      (Ueli  1993)    Muetter, Muetter Ärde  Du darfsch no  nid stärbe    I hocke i mim chlyne Zimmer  U mi Zuestand wird geng schlimmer  I luege use i die Wäut  Gseh dert aus wo zeut isch ds Gäud    Sgäb so mängs wo nötig wär  Aber dMönschheit tuet sich schwär  Er Muetter Ärde ihres Bluet  Giut nid haub so viu wie Gäud u Guet    Muetter, Muetter Ärde  Du darfsch no nid stärbe    I chume langsam i ne Wuet  I mir chocht ä heissi Gluet  Es isch dr Wahnsinn wo regiert  Macht wo nach no meh Macht giert    Gwaut u Chriege eskaliere  Mönsche hungere u Mönsche friere  Mi dünkt das so schampar fies  Mini Wuet vergeit, i wirde depressiv    Muetter, Muetter Ärde  Du darfsch no nid stärbe    I hocke i mim chlyne Zimmer  U hoffe uf ne Hoffnigsschimmer  I luege ine i mis Härz  U erliide dert dr Schmärz    Es git no mängs wo machbar isch  Dänk da dra u gib was dhesch!  Dänk da dra  gib was  dhesch!  Dänk da dra u gib wenigschtens was du hesch!    Muetter, Muetter Ärde  Du darfsch no nid stärbe    Muetter Ärde      (Ueli  2006)    Wach uf! Tue dini Ouge uf!  Wach uf! Tue dini Ohre uf!  Wach uf! Tue dini Sinne uf!  Wach uf! Tue dis Härz uf!    I stah da i däm Waud u lose ihm zue  I lose ufe Wind u ghöre sini Rueh  Es Gemschi gseh ni dert i dr Flue  I bi so froh bi ni  nid zue    Wach uf!    I läbe i der Wäut u mis Härz tuet mir weh  I läbe i der Wäut u scho mängs hani gseh  I läbe i der Wäut u sgit immer no meh  I läbe i der Wäut no nid aus hani gseh    Wach uf!    Säg du mir schlafsch du oder bisch wach?  Säg du mir schteisch du oder ligsch flach?  Säg du mir kennsch du dFröid u o dNot?  Säg du mir läbsch du oder bisch tot?    Wach uf! Tue dini Ouge uf!  Wach uf! Tue dini Ohre  uf!  Wach uf! Tue dini Sinne uf!  Wach uf! Tue dis Härz uf!    Wach uf!      (Ueli  2009)    Em Läbe vertroue heisst  Em Läbe vergäh  D Wunde wos hett ghoue u  D Schmärze wos hett gäh    Es hett schöni Syte  U sgit wüeschti Zyte  S git Schuld u Not  U nes Aberot    Sgit Geburt u Tod  U nes Morgerot  Los u lue  Uf d Seelerueh      (Ueli  2009)    I singe das Lied  I singes für mi  U i singes ou chli für di  I nime ds Läbe  Immer wieder z'schwär  U mache mis Härz itz läär